 Mar aanu wax ka weydiinay wada hadaladii Somaliland iyo Somaliya iyo waxa Xukuumaddan uga meel yaala ayaa ku jawaabay Wada hadaladii Somaliland iyo Somaliya, wali hakad bay ku jiraan, waxaanu jecel nahay inay sida ugu dhakhsaha badan u bilawdaan, laakiin doorkan dooni mayno inay iska noqdaan sidii hore hal bacaad lagu lisay, waxyaabihii aynu ka heshiinay waxa ka mid ahaa Hawada, heshiiskii aanu ka gaadhnay Hawada wey iska baalmareen, dib ugu noqon mayno shir wixii ka soo baxa aan la ixtiraamayn shuruudaha aanu la galayno waxa ka mid ah in wixii lagu heshiiyo,inay meel maraan, inagu Somaliland ahaan diyaar ayaanu u nahay wada hadalada, laakiin shuruudaha ku xidhan wada hadaladu waxa weeye in wixii ka soo baxa in dhinac kastaaba ixtiraamo, haddii aan la ixtiraamaynina wada hadalku qiimo ma leh. 